[{"text_idx": "#000001", "text": "EAJ eta PSEk osatzen duten Eusko Jaurlaritzak, Zubiak Eraikiz plataformak bultzatu eta 17.000 herritar baino gehiagoren babesa jaso duen Herri Ekinaldi Legegilea (HEL) tramitatzearekin desadostasuna adierazi berri du. HEL honek segregazioa gutxiagotu eta hezkuntza sistema inklusiboago baterantz abiatzeko gutxieneko baldintzak sortu nahi ditu. Izan ere, gaur egun, hezkuntza behar gehien dituen ikasleria, jatorri atzerritarra eta baliabide ekonomiko gutxien dituena barne, eskola zehatz batzuetan, batez ere sare publikoan, biltzen da. Errealitate lazgarri honek gaurko arrakala soziala errepikatzeaz gain biharkoa fabrikatzen du erruz. Horregatik gizarte zibila LHEaren alde mobilizatu da, gaiari behingoz sakonki heldu diezaiogun."}, {"text_idx": "#000003", "text": "Eusko Jaurlaritzak (EAJ eta PSEk) gaiari heltzeko ukoa aniztasuna, kohesioa, inklusioa, berdintasun soziala eta giza eskubideekiko errespetuaren defentsa arranditsuez justifikatu du, baina arrandia horri hipokrisia besterik ez dario. Izan ere, Eusko Jaurlaritzak lasai egoteko eta LHEak heldu nahi dien arazo guztiak datorren Hezkuntza Legeari esker konponduko direla esan arren, badakigu ezin garela lasai egon segregazioaren arazoa inondik ere kontuan hartzen ez duen Akordio batean oinarritzen baita (\u201cHezkuntzaren aldeko Akordioa. Akordiorako oinarriak\u201d). Datorren legeari begira zantzu ezin txarragoa da."}, {"text_idx": "#000010", "text": "Hezkuntza publikoaren alde. Pribatizazioari ez! Udazkenean, denok kalera!\nPor la ensen\u0303anza pu\u0301blica. \u00a1No a la privatizacio\u0301n! En oton\u0303o, \u00a1todas a la calle!\nIkasle etorkinek elkarrekin egon nahi omen dute.\nMaribel Lopez de Luzuriaga Alonso"}, {"text_idx": "#000011", "text": "Hezkuntza publikoaren alde. Pribatizazioari ez! Udazkenean, denok kalera!\nPor la ensen\u0303anza pu\u0301blica. \u00a1No a la privatizacio\u0301n! En oton\u0303o, \u00a1todas a la calle!\nIkasle etorkinek elkarrekin egon nahi omen dute."}]